SZIGONYOS HALÁSZAT. 343 



A világló vékonyra hasgatott vörösfenyőből van kötözve, lángja 

 jó világosságot terjeszt s a fa szurkosságánál fogva nem is alszik el 

 könnyen. A mint égés közben szenesedik, a székely kőhöz, fatörzs- 

 höz csapdossa, hogy a szene lehulljon, lángja föléledjen. Az éj sötét- 

 jében, komor fenyvesben vagy sziklaszorosokban elragadóan szép 

 látomány ez. 



A tidó (227.. ábra) a nyirfa zsíros kérgéből van sodorva, rendesen 

 öregarasznyi hosszúságú, kiválóan vigan lángol és világít. 



Az így felszerelt atyafiak gázolva haladnak a patakban, mindig 

 víz ellenében, mert a nemes hal is így áll fejével ; tehát hátulról köze- 

 lítik s azonkívül mindig tiszta vízbe tekinthetnek, mert a lépés által 

 felkavart, zavaros víz a már meghalászott rész felé folyik. 



A világító lesi komájának minden moz- 

 dulatát s ahhoz alkalmazkodik — meg- 

 megáll, újra indul. 



A másik dárdas-igony (226. ábra b) a 

 Bódva mentén úri halászoknál dívik, kik 



227. ábra. A tidó. 



a kora tavaszi kiöntéseken, kivált akkor, 



a midőn hirtelen fagyok állanak be s a kiöntést olyan átlátszó jég 

 borítja, a melyen a csukát, harcsát meg lehet látni, kiszállanak s az 

 ívó és kóborló nagyobb halat a jegén át dárdázzák. 



A jégnek csak olyannak szabad lenni, hogy az embert épen — ha 

 kissé ropogva is — elbírja, hogy a hegyes dárdaszigony könnyen 

 lyukaszthassa. 



A szigonyos itt egy élettani törvényre számít, t. i. arra, hogy a 

 hal reászorul oly vízre, mely a levegővel érintkezik s minthogy az 

 összefüggő jégkéreg alatt csak ott ilyen a víz, a hol nagyobb levegő- 

 buborékok támadtak — helyesebben szorultak — a jég alatt, a halak 

 e buborékok mellett szeretnek veszteg állani, megfeküdni. 



Ezekre, már a távolból is észrevehető buborékokra ügyel a halász, 

 mert itt találja meg biztosan a prédát.* 



Megjegyzem, hogy ez úri szigonyt csak rajzból ismerem. 



Az imént leírt dárdaszigonyok a megerősítés tekintetében köpüsök. 



Vegyük immár elő a többágú szigonyokat. 



* Lásd egyszersmind «Jegeshalász^t» «dorongálás» alatt. 



